ໜ້າທີ່ ພະແນກ ກວດກາ ແລະ ນິຕິກໍາ
- ຄົ້ນຄວ້າ ແລະ ສະເໜີປັບປຸງບັນດານິຕິກຳ ໃຫ້ສອດຄ່ອງກັບການຈັດຕັ້ງປະຕິບັດວຽກງານວິຊາສະເພາະຄັງເງິນແຫ່ງຊາດບົນພື້ນຖານການປະສານສົມທົບກັບຂະແໜງ ການທີ່ກ່ຽວຂ້ອງ.
- ຄົ້ນຄວ້າ, ປະກອບຄຳເຫັນ ຕໍ່ໂຄງຮ່າງ ແລະ ເນື້ອໃນ ບັນດາເອກະສານ ນຳສະເໜີຂັ້ນເທິງ ທີ່ພະແນກ ການອ້ອມຂ້າງຄັງເງິນແຫ່ງຊາດຮ່າງຂຶ້ນ ກ່ອນນຳສະເໜີ ຫົວໜ້າ ຫຼື ຄະນະຄັງເງິນແຫ່ງຊາດ ພິຈາລະນາ ແລະ ຮ່າງນິຕິກຳ ທີ່ບັນດາກົມ, ຫ້ອງການກະຊວງການເງິນ ສົ່ງໃຫ້ເພື່ອປະກອບຄຳເຫັນ.
- ເຂົ້າຮ່ວມການຄົ້ນຄວ້າ ກ່ຽວກັບວຽກງານນິຕິກຳ ທີ່ກ່ຽວຂ້ອງກັບວຽກງານຄັງເງິນ ກັບພາກສ່ວນທີ່ກ່ຽວຂ້ອງ.
- ເຜີຍແຜ່, ແນະນຳ, ຕິດຕາມ ແລະ ຊຸກຍູ້ ການຈັດຕັ້ງປະຕິບັດນິຕິກຳຕ່າງໆ ທີ່ພົວພັນເຖິງວຽກງານວິຊາສະເພາະ ຂອງຄັງເງິນແຫ່ງຊາດໃນແຕ່ລະໄລຍະ.
- ຮ່າງ ແລະ ປັບປຸງປຶ້ມຄູ່ມື, ຕຳລາ ການຮຽນ-ການສອນວຽກງານຄັງເງິນ ທົ່ວລະບົບຄັງເງິນແຫ່ງຊາດ.
- ເປັນເຈົ້າການ ໃນການກະກຽມແຜນງານ, ແຜນວຽກ, ແຜນບຸກຄະລາກອນ ເພື່ອຈັດຝຶກອົບຮົມວຽກງານວິຊາສະເພາະຄັງເງິນ ພ້ອມທັງສະຫຼຸບສັງລວມ ແລະ ຕີລາຄາປະ ເມີນຜົນ ໃນການຝຶກອົບຮົມ.
- ສ້າງແຜນ ແລະ ດໍາເນີນການກວດກາວຽກງານຄັງເງິນ ເປັນແຕ່ລະໄລຍະ ຕາມການຕົກລົງ ຂອງຄະນະຄັງເງິນແຫ່ງຊາດ.
- ກວດກາ ບັນດາພະແນກການອ້ອມຂ້າງ ຄັງເງິນແຫ່ງຊາດ, ຄັງເງິນແຫ່ງຊາດປະຈຳທ້ອງຖິ່ນ, ລັດຖະ ກອນ ຄັງເງິນແຫ່ງຊາດ ກ່ຽວກັບ ການປະຕິບັດວຽກງານວິຊາສະເພາະ ຕາມພາລະບົດບາດ, ຂອບເຂດສິດ, ໜ້າທີ່ ແລະ ຄວາມຮັບຜິດຊອບໃນການຈັດຕັ້ງປະຕິບັດລະບຽບກົດໝາຍ ກ່ຽວກັບການເງິນ ທີ່ລັດຖະບານ ໄດ້ປະກາດໃຊ້ ໃຫ້ໄດ້ຮັບການ ຈັດຕັ້ງປະຕິບັດ ຢ່າງຖືກຕ້ອງ ແລະ ເຂັ້ມງວດ.
- ລົງກວດກາ-ກວດການ ການເຄື່ອນໄຫວ ຂອງຄັງເງິນແຫ່ງຊາດ ສູນກາງ ແລະ ທ້ອງຖິ່ນ ເປັນປົກກະຕິ.
- ຄົ້ນຄວ້າ, ສະເໜີວິທີການແກ້ໄຂ ຄຳຮ້ອງຟ້ອງ-ຮ້ອງທຸກ, ຄຳສະເໜີ ຂອງພະນັກງານ-ລັດຖະກອນ ແລະ ພົນລະເມືອງ ທີ່ພົວພັນເຖິງຄວາມຮັບຜິດຊອບ ຂອງຄັງເງິນແຫ່ງ ຊາດ.
- ປະເມີນຕີລາຄາພະນັກງານ ບົນພື້ນຖານຂໍ້ມູນ ຂອງການກວດກາ ແລະ ສະເໜີໂຈະການເຄື່ອນໄຫວ ວຽກງານວິຊາສະເພາະ, ການບັນຈຸ, ຊັບຊ້ອນ, ແຕ່ງຕັ້ງ ແລະ ຍົກຍ້າຍ ໄປຮັບຜິດຊອບວຽກງານອື່ນໆຊົ່ວຄາວ ຕໍ່ພະນັກງານ-ລັດຖະກອນຄັງເງິນແຫ່ງຊາດ ໃນໄລຍະການກວດກາ ບໍ່ທັນສຳເລັດ ຫຼື ຢູ່ໃນເປົ້າໝາຍຂອງການກວດກາ ຖ້າເຫັນວ່າ ຈະສ້າງຄວາມຫຍຸ້ງຍາກໃນການກວດກາ.
- ສະຫຼຸບ-ສັງລວມການປະຕິບັດວຽກງານ ແລະ ຜົນຂອງການກວດກາ ເພື່ອລາຍງານຫົວໜ້າຄັງເງິນແຫ່ງຊາດ ພ້ອມທັງສະເໜີມາດຕະການ ແລະ ວິທີການແກ້ໄຂ ຕາມລະ ບຽບ ກົດໝາຍ.
- ເກັບມ້ຽນເອກະສານສຳຄັນ ໃນການກວດກາ-ກວດການ ໃຫ້ເປັນລະບົບ ແລະ ຮັກສາເປັນຄວາມລັບ.
- ເຂົ້າຮ່ວມການກວດກາສະເພາະກິດໃດໜຶ່ງ ຕາມການມອບໝາຍ ຂອງຫົວໜ້າຄັງເງິນແຫ່ງຊາດ.
- ປະສານສົມທົບ ກັບພາກສ່ວນກ່ຽວຂ້ອງ ທີ່ພົວພັນກັບບັນດາເປົ້າໝາຍທີ່ຖືກກວດກາ ເພື່ອຢັ້ງຢືນ ແລະສະໜອງຂໍ້ມູນ ທີ່ຈຳເປັນ ສໍາລັບການກວດກາ.
- ປະສານສົມທົບ ກັບກົມກວດກາການເງິນກະຊວງ ເພື່ອແລກປ່ຽນຂໍ້ມູນຂ່າວສານ ກ່ຽວກັບວຽກງານກວດກາ.
- ປະຕິບັດໜ້າທີ່ອື່ນໆ ຕາມການມອບໝາຍ.
ໜ່ວຍງານ ແລະ ຕຳແໜ່ງ ຂອງພະແນກກວດກາ ແລະ ນິຕິກຳ
ພະນັກງານທັງໝົດ 06 ສະຫາຍ ຍິງ 02 ສະຫາຍ
ປະກອບມີ ຫົວໜ້າພະແນກ, ຮອງຫົວໜ້າພະແນກ 02 ສະຫາຍ
ແບ່ງອອກເປັນ 02 ໜ່ວຍງານຄື:
- ໜ່ວຍງານ ນິຕິກຳ
- ໜ່ວຍງານ ກວດກາ
ຂັ້ນພະແນກ ປະກອບມີ 03 ສະຫາຍ:
- ສະຫາຍ ສຸກສະເຫຼີມ ເຮືອງຄຳໄຊ ຫົວໜ້າພະແນກ
- ສະຫາຍ ນາງ ແສງເພັດ ອິນຄຳຟອງ ຮອງຫົວໜ້າພະແນກ
- ສະຫາຍ ພອນສຸກ ສິດທິລາດວົງສາ ຮອງຫົວໜ້າພະແນກ
ຂັ້ນວິຊາການ ປະກອບ ມີ 04 ສະຫາຍ:
- ທ່ານ ອິດສະຫຼະພອນ ສີຊົມພູ
- ທ່ານ ນາງ ວຽງສະຫວັນ ພູມສະຫວັນ
- ທ່ານ ຫົງທອງ ນໍລະເດດ
ການແບ່ງຄວາມຮັບຜິດຊອບພາຍໃນພະແນກ:
ຂັ້ນພະແນກ:
ທ່ານ ສຸກສະເຫຼີມ ເຮືອງຄຳໄຊ ຫົວໜ້າພະແນກ
- ຮັບຜິດຊອບ ຊີ້ນຳລວມ ວຽກງານການເມືອງແນວຄິດຂອງ ພະນັກງານພາຍໃນພະແນກ ລົງເລິກ ທັງສອງໜ່ວຍງານ ຮັບຜິດຊອບ ວຽການຄົ້ນຄ້ວາ ແລະ ສະເໜີປັບປຸງບັນດາ
ນິຕິກຳຕ່າງໆ ໃຫ້ສອດຄ່ອງກັບການຈັດຕັ້ງປະຕິບັດວຽກງານວິຊາສະເພາະ ຄັງເງິນແຫ່ງຊາດ.
- ຄົ້ນຄ້ວາ ປະກອບຄຳເຫັນຕໍ່ໂຄງຮ່າງ ແລະ ເນື້ອໃນບັນດາເອກະສານ ທີ່ພະແນກການ ອ້ອມຂ້າງ ຄັງເງິນແຫ່ງຊາດຮ່າງຂື້ນ ກ່ອນນຳສະເໜີ ຫົວໜ້າຄັງເງິນແຫ່ງຊາດ ພິຈາລະນາ.
- ປະເມີນຕີລາຄາພະນັກງານ ລັດຖະກອນ ຄັງເງິນແຫ່ງຊາດ ບົນພື້ນຖານຂໍ້ມູນຂອງການກວດກາ ແລະ ສະເໜີໂຈະການເຄື່ອນໃຫວວຽກງານວິຊາສະເພາະ ໃນໄລຍະກວດກາບໍ່ທັນ ສຳເລັດ ຫຼື ຢູ່ໃນເປົ້າໝາຍຂອງການກວດກາ.
- ສະຫຼຸບ,ສັງລວມການປະຕິບັດວຽກງານແລະ ສະພາບການເຄື່ອນໄຫວວຽກງານ ,ກະກຽມແຜນການເຄື່ອນໄຫວວຽກງານ ຂອງພະແນກກວດກາແລະນິຕິກຳ ຄັງເງິນແຫ່ງຊາດ.
- ເຂົ້າຮ່ວມການກວດກາສະເພາະກິດໃດໜຶ່ງ ປະສານສົມທົບ, ກັບພາກສ່ວນທີ່ກ່ຽວຂ້ອງຕາມການມອບໝາຍ ຂອງຫົວໜ້າຄັງເງິນແຫ່ງຊາດ.
- ປະຕິບັດໜ້າທີອື່ນໆຕາມການມອບໝາຍ ຈາກຫົວໜ້າຄັງເງິນແຫ່ງຊາດ.
ທ່ານ ນາງ ແສງເພັດ ອິນຄຳຟອງ ຮອງຫົວໜ້າພະແນກ ລົງເລິກຊີ້ນຳ ໜ່ວຍງານນິຕິກຳ
- ຊ່ວຍເປັນເສນາທິການ ໃຫ້ຫົວໜ້າພະແນກໃນການຈັດຕັ້ງປະຕິບັດວຽກງານວິຊາສະເພາະຂອງພະແນກ.
- ເຜີຍແຜ່, ແນະນຳ, ຕິດຕາມກວດກາ ແລະ ຊຸກຍູ້ການຈັດຕັ້ງປະຕິບັດ ນິຕິກຳຕ່າງໆ ທີ່ພົວພັນເຖິງວຽກງານວິຊາສະເພາະ ທີ່ໄດ້ປະກາດນຳໄຊ້ແລ້ວ ຂອງຄັງເງິນແຫ່ງຊາດ ໃນຂອບເຂດທົ່ວປະເທດ.
- ເປັນເຈົ້າການ ໃນການກະກຽມແຜນງານ, ແຜນວຽກ, ແຜນບຸກຄະລາກອນ ເພື່ອຈັດຝຶກອົບຮົມ ວຽກງານວິຊາສະເພາະຄັງເງິນ ໃນແຕ່ລະໄລຍະ ພ້ອມທັງສະຫຼູບສັງລວມ ແລະ ຕີລາຄາປະເມີນຜົນ ໃນການຝຶກອົບຮົມ.
- ຮ່າງ ແລະ ປັບປຸງປື້ມຄູ່ມື ການປະຕິບັດວຽກງານວິຊາສະເພາະ ຕຳລາການຮຽນ-ການສອນວຽກງານຄັງເງິນ ໃນທົ່ວລະບົບ ຄັງເງິນແຫ່ງຊາດ.
- ຕິດຕາມ ແລະ ປະເມີນຜົນໃຫ້ນັກຮຽນ ທີ່ລົງມາຝຶກງານ ຢູ່ພະແນກ ກວດກາ ແລະ ນິຕິກຳ.
- ຮັບຜິດຊອບວຽກງານຂອງພະແນກແທນ ໃນເວລາທີ່ ຫົວໜ້າພະແນກບໍ່ຢູ່ ແລະ ປະຕິບັດໜ້າທີອື່ນໆຕາມການມອບໝາຍ ຈາກຫົວໜ້າພະແນກ.
ທ່ານ ພອນສຸກ ສິດທິລາດວົງສາ ຮອງຫົວໜ້າພະແນກ ລົງເລິກຊີ້ນຳ ໜ່ວຍງານ ກວດກາ
- ຊ່ວຍເປັນເສນາທິການ ໃຫ້ຫົວໜ້າພະແນກ ໃນການຈັດຕັ້ງປະຕິບັດວຽກງານວິຊາສະເພາະ ຂອງພະແນກ.
- ເປັນເຈົ້າການ ໃນການກະກຽມ ຕາມແຜນດຳເນີນງານ ກວດກາວຽກງານ ວິຊາສະເພາະຂອງຄັງເງິນແຫ່ງຊາດແຕ່ສູນກາງ ລົງຮອດທ້ອງຖິ່ນ ໃນຂອບເຂດທົ່ວປະເທດ.
- ກວດກາ ບັນດາພະແນກການອ້ອມຂ້າງ ຄັງເງິນແຫ່ງຊາດ, ຄັງເງິນແຫ່ງຊາດປະຈຳທ້ອງຖິ່ນ, ລັດຖະກອນຄັງເງິນແຫ່ງຊາດ ກ່ຽວກັບ ການປະຕິບັດວຽກງານວິຊາສະເພາະ ຕາມ ພາລະບົດບາດ, ສິດ, ໜ້າທີ່ ແລະ ຄວາມຮັບຜິດຊອບ ບັນດານິຕິກຳ ທີ່ໄດ້ປະກາດໄຊ້ ໃຫ້ໄດ້ຮັບການຈັດຕັ້ງປະຕິບັດ ຢ່າງຖືກຕ້ອງແລະເຂັ້ມງວດ.
- ສະຫຼູບ,ສັງລວມ ແລະ ລາຍງານຜົນການກວດກາແຕ່ລະຄັ້ງໃຫ້ຫົວໜ້າຄັງເງິນແຫ່ງຊາດ, ເກັບມ້ຽນເອກະສານສຳຄັນໃຫ້ເປັນລະບົບ ແລະ ຮັກສາຄວາມລັບຂອງການກວດກາ.
- ຮັບຜິດຊອບວຽກງານຂອງພະແນກແທນ ໃນເວລາທີ່ ຫົວໜ້າພະແນກບໍ່ຢູ່ ແລະ ປະຕິບັດໜ້າທີອື່ນໆຕາມການມອບໝາຍ ຈາກຫົວໜ້າພະແນກ.
ຂັ້ນວິຊາການ
ກ. ໜ່ວຍງານກວດກາ:
ທ່ານ ຫົງທອງ ນໍລະເດດ ຫົວໜ້າໜ່ວຍງານ ກວດກາ ຮັບຜິດຊອບ:
- ສ້າງແຜນ ແລະ ດຳເນີນການກວດກາວຽກງານ ຄັງເງິນ ເປັນແຕ່ລະໄລຍະ ຕາມການຕົກລົງຂອງຫົວໜ້າຄັງເງິນແຫ່ງຊາດ.
- ຮັບຜິດຊອບວຽກງານກວດກາໃນການຈັດຕັ້ງວຽກງານວິຊາສະເພາະຂອງຄັງເງິນແຫ່ງຊາດ, ປະສານກັບບັນດາພະແນກອ້ອມຂ້າງຄັງເງິນແຫ່ງຊາດທີ່ກ່ຽວຂ້ອງໃນການກວດກາ.
- ສະຫຼູບ-ສັງລວມ ການປະຕິບັດວຽກງານ ແລະ ຜົນຂອງການກວດກາເພື່ອລາຍງານໃຫ້ຫົວໜ້າຄັງເງິນແຫ່ງຊາດພ້ອມທັງສະເໜີມາດຕະການ ແລະ ວິທີການແກ້ໄຂຕາມລະບຽບ ກົດໝາຍ.
- ຮັບຜິດຊອບວຽກບໍລິຫານຂອງພະແນກ ເກັບມ້ຽນເອກະສານສຳຄັນ ໃນການກວດກາໃຫ້ເປັນລະບົບ ແລະ ຮັກສາຄວາມລັບ.
- ປະຕິບັດໜ້າທີ່ ອື່ນໆຕາມການມອບໝາຍຂອງຫົວໜ້າພະແນກ ແລະ ຄັງເງິນແຫ່ງຊາດ.
ທ່ານ ນາງ ວຽງສະຫວັນ ພູມສະຫວັນ ວິຊາການ ຮັບຜິດຊອບ:
- ສ້າງແຜນ ແລະ ດໍາເນີນການກວດກາ ການເຄື່ອນໄຫວວຽກງານ ວິຊາສະເພາະຄັງເງິນແຫ່ງຊາດ ຕາມສາຍຕັ້ງ ເປັນປົກກະຕິ, ແບບບັງເອີນ ຕາມຂໍ້ມູນແຫຼ່ງຂ່າວ.
- ປະສານສົມທົບ ກັບພາກສ່ວນທີ່ກ່ຽວຂ້ອງ ທີ່ພົວພັນກັບບັນດາເປົ້າໝາຍ ທີ່ຖືກກວດກາ ເພື່ອຢັ້ງຢືນ ແລະ ສະໜອງຂໍ້ມູນ ທີ່ຈຳເປັນ ສຳລັບການກວດກາ.
- ປະຕິບັດໜ້າທີອື່ນໆຕາມການມອບໝາຍ ຈາກຫົວໜ້າ ຫຼື ຄະນະ ຄັງເງິນແຫ່ງຊາດ, ຫົວໜ້າ ຫຼື ຄະນະພະແນກ ກວດກາ-ນິຕິກ.
- ກວດກາຄວາມຮັບຜິດຊອບ ແລະ ແບບແຜນວິທີເຮັດວຽກ ຕໍ່ກັບການຈັດຕັ້ງປະຕິບັດໜ້າທີ່ວຽກງານຂອງພະນັກງານຄັງເງິນຕາມພາລະບົດບາດ.
- ເຂົ້າຮ່ວມກວດກາສະເພາະກິດໃດໜື່ງຕາມການມອບໝາຍຂອງຫົວໜ້າຄັງເງິນແຫ່ງຊາດ.
- ປະຕິບັດໜ້າທີອື່ນໆຕາມການມອບໝາຍ ຈາກຫົວໜ້າ ຫຼື ຄະນະ ຄັງເງິນແຫ່ງຊາດ, ຫົວໜ້າ ຫຼື ຄະນະພະແນກ ກວດກາ-ນິຕິກຳ.
ຂ. ໜ່ວຍງານ ນິຕິກຳ
ທ່ານ ອິດສະຫຼະພອນ ສີຊົມພູ ຫົວໜ້າໜ່ວຍງານ ຮັບຜິດຊອບ:
- ຄົ້ນຄວ້າ, ແລະ ສະເໜີປັບປຸງບັນດານິຕິກຳໃຫ້ສອດຄ່ອງກັບ ການຈັດຕັ້ງປະຕິບັດ ວຽກງານວິຊາສະເພາະຄັງເງິນແຫ່ງຊາດ ບົນພື້ນຖານ ການປະສານສົມທົບ ກັບຂະແໜງການ ທີ່ກ່ຽວຂ້ອງ.
- ເປັນເຈົ້າການ ໃນການກະກຽມແຜນງານ, ແຜນວຽກ ແລະ ແຜນບຸກຄະລາກອນ ເພື່ອຈັດຝຶກອົບຮົມ ວຽກງານວິຊາສະເພາະຂອງຄັງເງິນແຫ່ງຊາດ, ພ້ອມທັງສະຫຼູບຕີລາຄາແລະ ປະເມີນຜົນ ໃນການຝຶກອົບຮົມ.
- ເຂົ້າຮ່ວມໃນການຄົ້ນຄ້ວາ ກັບພາກສ່ວນຕ່າງໆ ກ່ຽວກັບວຽກງານນິຕິກຳ ທີ່ກ່ຽວຂ້ອງກັບວຽກງານຄັງເງິນ.
- ປະຕິບັດໜ້າທີ່ອື່ນໆຕາມການມອບໝາຍ ຈາກຫົວໜ້າ ຫຼື ຄະນະຄັງເງິນແຫ່ງຊາດ,ຫົວໜ້າ ຫຼື ຄະນະພະແນກ.
- ກວດກາຄວາມຮັບຜິດຊອບ ແລະ ແບບແຜນວິທີເຮັດວຽກ ຕໍ່ກັບການຈັດຕັ້ງປະຕິບັດໜ້າທີ່ວຽກງານຂອງພະນັກງານຄັງເງິນຕາມພາລະບົດບາດ.
- ເຜີຍແຜ່, ແນະນຳ, ຕິດຕາມ ແລະ ຊຸກຍູ້ການຈັດຕັ້ງປະຕິບັດ ນິຕິກຳຕ່າງໆ ທີ່ພົວພັນເຖິງວຽກງານວິຊາສະເພາະ ທີ່ໄດ້ປະກາດນຳໄຊ້ແລ້ວ ຂອງຄັງເງິນແຫ່ງຊາດ ຢູ່ບັນດາແຂວງ
- ປະຕິບັດໜ້າທີ່ອື່ນໆຕາມການມອບໝາຍ ຈາກຫົວໜ້າ ຫຼື ຄະນະຄັງເງິນແຫ່ງຊາດ,ຫົວໜ້າ ຫຼື ຄະນະພະແນກ.